ไฟแนนซ์ทูเดย์
บนเส้นทางการทำงาน ย่อมมีทั้งขึ้นและลง
11 ส.ค. 2554

บนเส้นทางการทำงาน ย่อมมีทั้งขึ้นและลง
...สงครามตัวเลข 250 และ 300 กำลังถูกปลุกปั่น โดยนักกลยุทธ์ผู้เชี่ยวชาญด้านจิตวิทยามวลชน เพื่อนำมาซึ่งความเชื่อมั่น และหันมาถือหาง ยามกระแสกำลังขึ้น จึงต้องพึงระวัง เพราะถ้ามีเก้าอี้ 500 ที่นั่ง ลำพัง ปชป.รักษาเก้าอี้ 170 ถึง 180 ไว้ได้ เพื่อไทยก็หืดขึ้นคอ เพราะเสียงเดิมแค่ 232 โดนเนวิน ชิดชอบ กระชากออกจากอ้อมกอดนายใหญ่ผู้พลัดถิ่นไป 40 เสียง ก็เหลือ 192 เสียง ถ้าจะให้ได้ 250 หมายถึงต้องทุ่มแรงกายเต็มที่เพื่อให้ได้เสียงเพิ่มอีก 58 ที่นั่ง ยิ่งถ้าเป้าหมายได้ สส.ถึง 300 นั่นหมายถึงว่าต้องการหาเก้าอี้เพิ่มถึง 108 ที่นั่ง มากขนาดนั้นทำได้ก็ยอดเยี่ยมกระเทียมเจียวแล้ว




...โปรดอย่าลืมว่าการเลือกตั้งครั้งนี้เป็นแบบเขตเดียวเบอร์เดียว พื้นที่จึงเป็นเขตเล็ก ใครใกล้ชิดพื้นที่มีโอกาสกว่าคนที่เป็นหิ่งห้อยอาศัยกระแสพรรคมาเปล่งแสงของตัวเอง
...กระนั้นก็ต้องพึงระวังกับการเล่นกะตัวเลข เพราะเลือกตั้งรอบนี้มีขาโจ๋วัยแตกพานจำนวนหนึ่งหลายล้านคนมีสิทธิมีเสียงออกมาอาละวาดเพิ่ม ใครกวาดคนกลุ่มนี้ไปก็แข็งแกร่งไม่น้อย เพราะคนวัย 18 ถึง 25 มีจำนวนมหาศาลถึง 10 ล้านคน นี่จึงเป็นผู้ชี้ชะตาที่แท้จริง
...กองทุนการออมแห่งชาติที่ นริศ ชัยสูตร ผู้อำนวยการสำนักงานเศรษฐกิจการคลัง นั่งดำรงตำแหน่งประธานกรรมการ กะลังเปิดรับสมัครเลขาธิการแล้ว ว่ากันว่า ธัชพล กาญจนกูล รองผู้อำนวยการอาวุโส ธนาคารออมสินคนขยันรับการสรรหาเค้าจอง อิๆ อันว่า กอช.นั้นคนทำงานสำคัญในการดูการบริหารเงินกองทุนสำคัญที่สุดและทำงานจัดการเงินลงทุนที่ไม่ขึ้นตรงต่อเลขาธิการ แต่ให้รายงานตรงกับคณะกรรมการ นี่คือหัวใจที่ต้องจับตามอง
...เก็บตกงานแถลงข่าวของ คปภ. ท่านเลขาฯ จันทรา บูรณฤกษ์ เล่นเดินหนีนักข่าวดื้อๆ ไม่ยอมให้ข่าวให้ข้อมูลใดๆ เรื่องที่คลังสั่งปิด 2 ประกันภัย และไม่ใช่ครั้งแรก เลขาฯ คปภ.ทำแบบนี้เป็นประจำ ส่งให้แต่ข่าวส่งเสริมภาพลักษณ์ดีๆ แต่ข่าวเสียๆ ประชาชนร้องเรียน ไม่สนใจ แว่วว่านักข่าวสายประกันกำลังรวมตัวประท้วง